Техническият колеж в Смолян стана факултет към Пловдивския университет Plamak.bg
август 17, 2017 август 17, 2017 Anita Cholakova
Техническият колеж в Смолян стана част от Физико-технологичния факултет към Пловдивския университет „Паисий Хилендарски“ с постановление на Министерския съвет от вчера.
Предвижда се обучението в Смолян да се осъществява в професионалните направления: машинно инженерство; електротехника, електроника и автоматика; комуникационна и компютърна техника.
Преобразуването на звената е по предложение на ръководството на висшето училище и въз основа на проект, положително оценен от Националната агенция за оценяване и акредитация. Целта му е консолидиране на университетската структура за по-ефективно използване на наличните ресурси.
„Това преобразуване е крачка напред в развитието на колежа и е резултат от усилената работа на ръководството на университета и на преподавателите от колежа“, заяви директора на колежа доц. д-р Силвия Стоянова.
Местният бизнес подкрепя това преобразуване поради острия глад от инженерни кадри за местната икономика. Преобразуването се подкрепя и от настоящите студенти, на които ще бъде дадена възможност да получат професионална квалификация „инженер“.
Физико-технологичният факултет ще бъде правоприемник на Техническия колеж.
← Помощи са отпуснати за 689 първолаци в областта, приемът на заявления продължава
Социално-здравен проект за 561 632 лв. спечели Златоград →